《叶集之举士特唱和因次韵》
宋代·刘子翚

漂泊分携后，囏难会面时。
夜灯初献酒，春草旧题诗。
游宦君虽厌，才名众所期。
不应和倦翼，寂寞恋南枝。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。